
Πέμπτη 4 έως Πέμπτη 18 Σεπτεμβρίου 2014  
Έκθεση  Ζωγραφικής

"Μύθοι Πρόγνωσης"

Σοφία Καλογεροπούλου

Εγκαίνια: Πέμπτη 4 Σεπτεμβρίου 2014, στις 19:00
Το Ίδρυμα Μιχάλης Κακογιάννης καλωσορίζει τη νέα σαιζόν με την  Έκθεση Ζωγραφικής  "Μύθοι Πρόγνωσης" της Σοφίας Καλογεροπούλου από την  Πέμπτη 4 έως Πέμπτη 18 Σεπτεμβρίου 2014. Εγκαίνια:  Πέμπτη 4 Σεπτεμβρίου 2014, στις 19:00

 Η θεματική αυτής της έκθεσης βασίζεται στην ιδέα ότι η πρόβλεψη του μέλλοντος πηγάζει από τους μύθους του παρελθόντος. Η μυθολογία με τους διαχρονικούς συμβολισμούς της, κατά τη γνώμη της ζωγράφου, αποτελεί την πραγματική ιστορία της ανθρωπότητας γιατί είναι μνήμη λαών. 
Η Σοφία Καλογεροπούλου είναι μία διεθνώς καταξιωμένη ζωγράφος που κατατάσσεται στο χώρο της Ναΐφ ζωγραφικής. Το ιδιαίτερο εικαστικό της ιδίωμα είναι υποδόρια υπερρεαλιστικό, ενώ την ίδια στιγμή στο έργο της εντοπίζονται πολύ-επίπεδες αναφορές σε σύγχρονα ρεύματα. Τα έργα της περιγραφικά αλλά κυρίως συμβολικά έχουν σαν αφετηρία ιστορίες από τη μυθολογία, την Παλαιά Διαθήκη,   ή θεατρικές οπερατικές σκηνές όπου και με χιούμορ η ζωγράφος επιδιώκει να "εξορκίσει" ότι μας τρομάζει, αφηγείται ιστορίες από το παρελθόν και τοποθετεί σε αυτές έναν προφήτη ή ένα μάντη για να ανοίξει μια πόρτα στο μέλλον.   Οι χαρακτηριστικοί τίτλοι των έργων της (Αριάδνη στην Νάξο, Συνέδριο Μαγισσών, Ηλέκτρα του R. Strauss, Δανιήλ στον λάκκο των λεόντων κ.α.) καταδεικνύουν τον οργανικό ρόλο που διαδραματίζει η αφήγηση στο έργο της Σοφίας Καλογεροπούλου, αποτυπώνοντας πανηγυρικά τη θετική αντίληψή της για τη ζωή.
Στην Έκθεση "Μύθοι Πρόγνωσης" στο ΙΜΚ θα παρουσιαστούν τριάντα έργα, μικτής τεχνικής και όλων των διαστάσεων.   
Η Σοφία Καλογεροπούλου γεννήθηκε στην Αθήνα. Είναι απόφοιτος του Αμερικανικού Κολλεγίου Ελλάδος και πτυχιούχος Νομικών, Πολιτικών και Οικονομικών Επιστημών του Πανεπιστημίου Αθηνών. Σπούδασε μουσική στο Ωδείο Αθηνών και στο «Στούντιο» της Όπερας της Βιέννης. Την περίοδο 1976-77, εμφανίστηκε στην Κρατική Όπερα της Βιέννης ως σολίστ με το πατρικό της όνομα Σοφία Μαζαράκη. 
Στη ζωγραφική είναι αυτοδίδακτη. Από το 1990 που πρωτοεμφανίστηκε ως ζωγράφος, έχει πραγματοποιήσει πλήθος ατομικών εκθέσεων στην Ελλάδα και το εξωτερικό (Νέα Υόρκη, Βρυξέλλες, Λευκωσία, Άγκυρα, Σμύρνη, Τελ Αβίβ, Γκέτενμπουργκ κ.ά.). Παράλληλα, έχει συμμετάσχει μέρος σε πολλές ομαδικές εκθέσεις ανά τον κόσμο (Γαλλία, Σουηδία, Ισπανία, Τουρκία, Ιταλία, Ιαπωνία, ΗΠΑ, Ελβετία, Ισραήλ κ. ά).
Σημειώνει η Ντόρα Βυζοβίτου: Η Σοφία Καλογεροπούλου είναι «Κιβωτός» και «Θησαυρός». Διαφυλάσσει όλες αυτές τις ιστορίες που πρέπει να σωθούν και τις αφιερώνει στο ανθρώπινο ιερό του μέλλοντος. Τα έργα της έκθεσης Μύθοι πρόγνωσης είναι τα κλειδιά της μυστικής αφήγησης μέσα και κάτω από τις εικόνες. Είναι επεισόδια της παγκόσμιας ανθρωπογονίας, της μυθολογίας, που χρόνια τώρα μας αφηγείται η ζωγράφος. Είναι μικρά τάματα, αφιερώματα σε όλα αυτά που αποτελούν την πραγματική ιστορία της ανθρωπότητας. Είναι η αρχέγονη επιλογή των λαών για εκείνα που άξιζαν να εξηγηθούν, να διασωθούν, να κληροδοτηθούν στις επόμενες γενιές, καταρχήν μέσα από την προφορικότητα. Η  Καλογεροπούλου μας προτείνει τη μυθολογία σαν μια υπερρεαλιστική, ανατρεπτική και καθηλωτικά άμεση ανάγνωση του χθες ως αύριον.

Κλείστε τα μάτια, ξεχάστε τις συμβάσεις και ελάτε να ξεκλειδώσουμε το κουτί της Πανδώρας. Είναι επικίνδυνα χιουμοριστικό. 
Πέμπτη 4 έως Πέμπτη 18 Σεπτεμβρίου 2014  

Έκθεση  Ζωγραφικής

"Μύθοι Πρόγνωσης" Σοφία Καλογεροπούλου

Εγκαίνια: Πέμπτη 4 Σεπτεμβρίου 2014, στις 19:00

Εκθεσιακοί χώροι  1ου &  2ου ορόφου

Ώρες Λειτουργίας: Δευ - Κυρ, 18:00 - 22:00

Είσοδος Ελεύθερη

******

Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines

Konstantinos

Playground Productions
Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84         BHMA FM 99.5           Ως 3

Ε-go.gr,
    Ελculture.gr                Clickatlife.gr        

Culturenow.gr    Mediasoup.gr            Monopoli.gr       In2life.gr
Camera Stylo online
Στάθμευση στο εμπορικό κέντρο athensheart

Οι  θεατές των παραστάσεων του ΙΜΚ δικαιούνται δωρεάν στάθμευση στο Parking του εμπορικού κέντρου Athens Heart από Δευτέρα έως Σάββατο από τις  08:00 – 22:00.  Από τις 22:00 έως τη 01:00 η χρέωση είναι 2,5€ και 1€ για κάθε επιπλέον ώρα στάθμευσης μετά από τη 01:01. Τις Κυριακές οι θεατές των παραστάσεων του ΙΜΚ θα επιβαρύνονται  με 2,5€ για χρήση του parking από τις 10:00  έως 01:00. Από τις 01:01πμ  θα επιβαρύνεται με κόστος 1€ για κάθε επιπλέον ώρα.
Γραφείο Τύπου ΙΜΚ:  Χαρά Πετρούνια 

6972 710 991, e-mail: x-petrouyia@ath.forthnet.gr
